Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: is rendezte volna, mint ahogy az 1997. évi CXLII. törvény rendelkezett az ingatlant ténylegesen használónak a jogairól.
Paragraph Index: 201

is rendezte volna, mint ahogy az 1997. évi CXLII. törvény rendelkezett az ingatlant ténylegesen használónak a jogairól. Az említett intézkedés elmaradása a Kormány mulasztásának a következménye. E mulasztás a jogállamiságból fakadó jogbiztonsághoz való joggal összefüggésben visszásságot idézett elõ. Ugyanakkor az intézkedés hiánya következtében sérült a kiemelten közhasznú szervezet tulajdonhoz való joga is. Az országgyûlési biztos az említett alkotmányos jogokkal összefüggõ visszásság megszüntetése érdekében kezdeményezte a Kormánynál olyan intézkedés megtételét, mely a TIT-et – mint az ingatlan tényleges használóját – olyan helyzetbe hozza, mintha a meghozatalának idõpontjában (1990. október 4.) az ingatlan tényleges használati viszonyait is figyelembe vevõ döntés született volna. Az országgyûlési biztos a jelentést megküldte intézkedés céljából a miniszterelnöknek, továbbá – tájékoztatás és támogatás céljából – a nemzeti kulturális örökség miniszterének. A Miniszterelnöki Hivatalt vezetõ miniszter – az országgyûlési biztos kezdeményezésére adott válaszában – kifejtette, hogy „… ez ügyben a Kormány jogi intézkedést nem tesz, a határozatok kiegészítése a javasolt módon nem lehetséges”. Az országgyûlési biztos – a kezdeményezésre adott válaszra reagálva – a Miniszterelnöki Hivatalt vezetõ minisztert arról tájékoztatta, hogy „levelében foglalt válaszától eltérõen kezdeményezésem nem a H1, vagy a H2-vel jelölt határozatok kiegészítésének módját indítványozta, hanem a Kossuth Klub, illetõleg az épületet ténylegesen használó Budapesti TIT jogi helyzetének rendezését”. … Az említett ingatlannal kapcsolatos kezelõi (?) használói (?) jogok rendezése sem 1954-ben, sem azóta nem történt meg, tehát ezek rendezését kezdeményezte. Ezért megállapításait és kezdeményezéseit – miniszter úr válaszának tudomásul vétele mellett – változatlan formában fenntartotta. Megemlítette, hogy az alkotmányosság szellemében lehetõséget látott az ingatlan védetté nyilvánítására (2001. évi LXIV. tv. 7. § 6–7. pont, 29–33. §) kisajátítására (2001. évi LXIV. tv. 87. §), továbbá a kérdés megállapodás alapján (szerzõdéses úton) való rendezésére is, mely a számba jöhetõ megoldások lehetõségét gyarapítja. A leírtakra, valamint az ügy társadalmi jelentõségére tekintettel kezdeményezése ismételt megfontolását javasolta. Az országgyûlési biztos a nemzeti kulturális örökség miniszterének tájékoztatás céljából megküldte a Miniszterelnöki Hivatalt vezetõ miniszter ajánlásra válaszoló levelére reagáló levelét, és kérte, vizsgálja meg esetleges közremûködésének lehetõségét a probléma megoldásában. A nemzeti kulturális örökség miniszterétõl a megkeresésekre válasz nem érkezett. A Miniszterelnöki Hivatalt vezetõ miniszter arról tájékoztatta az országgyûlési biztost, hogy a kezdeményezésére adott válaszra reagáló levelében foglaltak alkotmányos visszásságként való minõsítését továbbra sem tartja megalapozottnak, ugyanakkor az országgyûlési biztos levelét annak közérdekû tartalma miatt a lehetséges állami támogatás indokoltságának megfontolása érdekében a nemzeti kulturális örökség miniszteréhez tette át. Az országgyûlési biztos az új Kormány hivatalba lépését követõen a Miniszterelnöki Hivatalt vezetõ minisztert az ügyben azzal kereste meg, hogy elõdje álláspontját erõsítse meg, s hogy az ügy jelenlegi állásáról adjon tájékoztatást; a nemzeti kulturális örökség miniszterét pedig a célból, hogy a már hivatkozott áttevõ levélben lehetségesnek tartott intézkedés megtörténtérõl a miniszter adjon tájékoztatást. A Miniszterelnöki Hivatal közigazgatási államtitkára arról értesítette az országgyûlési biztost, hogy a Kossuth Klub mûködési feltételeinek javítása ügyében írt levelét megkapták, s hogy e levelet illetékességbõl megküldték a nemzeti kulturális örökség miniszterének. A nemzeti kulturális örökség minisztere tájékoztatta az országgyûlési biztost, hogy a minisztérium államtitkári hivatalában az Országgyûlési Biztosok Hivatalának képviselõivel és a Kossuth Klub igazgatójának részvételével tartott egyeztetõ megbeszélésen elhangzottak figyelembevételével kezdeményezte a Múzeum u. 7. szám alatti épület mûemlékké nyilvánítására irányuló vizsgálat megindítását. E mellett áttekintette az ingatlan kisajátításra vonatkozó lehetõségeket, megkereste az ÁPV Rt. és a KVI vezetõit csereingatlan rendelkezésre bocsátása céljából, mert álláspontja szerint a csereingatlannal való kártalanítás minden érintett fél számára megnyugtató megoldást jelentene. Ez esetben az ingatlan állami tulajdonba kerülne, s egyúttal az állam a Kossuth Klub kezelésébe adná azt, melynek következtében a hosszú

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes